Francis Scott Key silla purunemine
Francis Scott Key silla purunemine oli 2024. aasta 26. märtsi varastel hommikutundidel Ameerika Ühendriikides Marylandis toimunud õnnetus, kui Singapuri lipu all sõitnud laadungiga juhitavuse kaotanud konteinerlaev Dali (kogumahutavus 92 128 GT) sõitis Patapsco jõel vastu Baltimore'i Dundalkiga ühendava Francis Scott Key silla ühte tugisammast, mistõttu varisesid kokku silla põhisilded. Jõest (veetemperatuur ~8 °C) päästeti kaks inimest, kellest üks keeldus arstiabist ja teine toimetati kriitilises seisundis haiglasse. Kuus sillal oleval teel töötanud ehitusrühma liiget jäid kadunuks ja arvatakse, et nad on surnud. Viienda hukkunu leidmisest anti teada 1. mail, kuuenda hukkunu leidmisest 7. mail. Õnnetus blokeeris ligipääsu Baltimore sadamale. Aprillis avati ajutised kanalid, mis võimaldasid väiksematel laevadel sadamat külastada. Mais õhiti silla jäänused, et konteinerlaev liikuma saada. Laev tuuakse puksiiride abil ajutisteks parandustöödeks sadamasse. Kuu lõpuks loodetakse avada liikumisteed ka suurematele laevadele. Vaade õhust